**Goarna trezirii**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Le ştiţi pe toate numai voi,

Fiinţe încrezute, hilare şi sucite!

Pe care devenirea le trece la strigoi,

Sărmane umbre, mereu neliniştite!

Vă daţi silinţa în zadar

Să mă ucideţi, încet-încet,

De-aţi face-o mai cu har,

Ca grecii la banchet.

Respir din milă pentru aer,

Smerit mă simt şi în concret,

Aud-adese-al lumii vaer

Şi veselia zeilor la zaiafet.

În mine vieţuiesc destine

Şi certăreţe, şi pline de amor,

Care cunosc destul de bine

Pe cei ce ies în calea lor.

Biserici mici, în nordul moldovean,

M-ar vindeca de erezii precare,

Făcându-mă umil oştean

Ce-aude goarna trezirii din visare.